stanford-oval/wikipedia huggingface dataset:
Jean-Louis Fournier

| Jean-Louis Fournier |
| --- | --- |
 Jean-Louis Fournier toukokuussa 2016.
Henkilötiedot
Syntynyt: 19. joulukuuta 1938 (ikä 86) Calais, Ranska
Kansalaisuus:  Ranska
Ammatti:  kirjailija, televisio-ohjaaja
Vanhemmat:  Paul Léandre Emile Fournier   Marie-Thérèse Françoise Camille Delcourt
Kirjailija
Äidinkieli: ranska
Tuotannon kieli: ranska
Pääteokset:  Où on va, papa? (Isi, mihin mennään)
Aiheesta muualla
Löydä lisää kirjailijoitaKirjallisuuden teemasivulta
Jean-Louis Fournier (19. joulukuuta 1938 Calais, Ranska) on ranskalainen kirjailija ja televisio-ohjaaja.
Calais'ssa syntynyt Fournier on asunut pitkään Arrasissa. Hänen vanhempansa olivat lääkäri Paul Léandre Emile Fournier (k. 1954) ja toimittaja Marie-Thérèse Françoise Camille Delcourt (k. 1998).
Fournier on kirjoittanut parikymmentä teosta, mutta kansainvälistä julkisuutta hän on saanut teoksellaan Où on va, papa? (Isi, mihin mennään), joka oli Ranskassa vuoden kirjatapaus ja myyntimenestys. Sille myönnettiin yksi Ranskan merkittävimmistä palkinnoista, Prix Femina. Teos käsittelee kirjemuodossa hänen kahta kehitysvammaista poikaansa.
Ohjaajana Fournier on tehnyt animaatioita ja dokumentteja.
Suomennetut teokset

Isi, mihin mennään? (Où on va, papa?), suom. Ville Keynäs ja Anu Partanen. Siltala, 2009. ISBN 978-952-234-017-7
Xbox 360

| Microsoft Xbox 360 |
| --- | --- |


Kehittäjä:  Microsoft
Tuotesarja:  Xbox
Sukupolvi:  seitsemäs sukupolvi
Julkaisu:  EU 2. joulukuuta 2005JP 10. joulukuuta 2005NA 22. marraskuuta 2005
Valmistus lopetettu:  2016
Valmistusmaa:  Kiina   Thaimaa
Laitteisto:  CPU 3.2 GHz PowerPC Tri-Core Xenon, 500 MHz ATI Xenos GPU
Muisti:  512 Mt GDDR3 (700 MHz)
Tallennusväline:  kiintolevy muistikortti (Xbox 360 Arcade)
Mitat:  309 × 83 × 258 mm
Lisälaitteet:  HD DVD -soitin kaukosäädin Kinect
Myydyt yksiköt:  76 milj. (12.02.2013) Kinect 24 milj. (12.02.2013) 
Myydyin peli:  Kinect Adventures! (Kinect-laitteen mukana) 
Pelit:  katso luettelo
Edeltäjä:  Xbox
Seuraaja:  Xbox One
Kotisivut:  www.xbox.com
Lisää videopeliartikkeleitaVideopelien teemasivulla
Xbox 360 on Microsoftin valmistama ja alun perin marraskuussa 2005 julkaisema pelikonsoli, joka tuli alkuperäisen Xboxin seuraajaksi. Konsoli kilpaili Sonyn PlayStation 3:n ja Nintendon Wiin kanssa seitsemännen sukupolven pelikonsolimarkkinoilla. Xbox 360:n seuraaja Xbox One julkaistiin vuonna 2013.
Microsoft ilmoitti keväällä 2016, että konsoleita ei enää valmisteta. Microsoft jatkoi Xbox Live -palvelua konsolin valmistuksen lopetuksesta huolimatta.
Historia

Kehityksen aikana Xenonina, Xbox 2:na, Xbox FS:nä, Xbox Nextinä ja NextBoxina tunnettu Xbox 360 sai alkunsa vuoden 2003 alussa. Helmikuussa 2003 alkoi Xenon-ohjelmistoalustan suunnittelu. Suunnittelua johti Microsoftin varapääjohtaja J. Allard. Samassa kuussa Microsoft järjesti tapahtuman 400 kehittäjälle Bellevuessa, Washingtonissa, hankkiakseen järjestelmätukijoita. Samoihin aikoihin Peter Moore, Sega American entinen pääjohtaja, palkattiin Microsoftille. Elokuussa 2003 ATI teki sopimuksen grafiikkaprosessorin tuottamisesta uuteen konsoliin; sopimus julkistettiin kahta päivää myöhemmin. Lokakuussa Microsoft teki sopimuksen IBM:n kanssa, jossa sovittiin, että IBM kehittää kolmiytimisen suorittimen konsoliin. Xbox 360 ensiesiteltiin Music Television -musiikkikanavalla 12. toukokuuta 2005, mutta yksityiskohtaisemmat tiedot konsolista ja sen julkaisuajasta annettiin myöhemmin saman kuun aikana E3-messuilla.
Alkuperäinen lanseeraus tapahtui Pohjois-Amerikassa, Euroopassa ja Japanissa. Laitteen markkina-alue laajeni Australiaan, Kolumbiaan, Hongkongiin, Koreaan, Meksikoon, Uuteen-Seelantiin, Singaporeen ja Taiwaniin vuoden 2006 aikana. Vuonna 2007 mukaan tuli Intia. Vuoden 2010 alkupuolella tuettujen maiden listalla oli 25 maata ja Kiinaan kuuluva Hongkong.
Konsolin tekniikka (alkuperäinen malli) > Tekniset tiedot

Mitat: 309 × 83 × 258 mm (keskusyksikkö ilman virtalähdettä)
Suoritin: Xbox 360:n keskusyksikössä on kolme erillistä 3,2 GHz:n taajuudella toimivaa suoritinydintä. Prosessoriytimet käsittelevät yhtä aikaa kuutta säiettä (kaksi per ydin), ja jokaisessa ytimessä on yksi VMX-128-vektoriyksikkö jolle kaksi 128-paikkaista ja 128-bittistä rekisteriä kahta säiettä varten, ja yksi FPU-liukulukulaskentayksikkö. Ytimet jakavat megatavun L2-tason välimuistia. Ytimen jäähdytysratkaisuna toimii kaksi 70 mm tuuletinta konsolin takaosassa, suoritinta jäähdyttää lämpöputkitekniikalla toteutettu jäähdytyssiili. Uudemmissa emolevyversioissa jäähdytintä on muunnettu tehokkaammaksi alkuperäisestä.
GPU: ATIn erikoisvalmisteinen grafiikkaprosessori, koodinimeltään Xenos, 700 MHz. Mikropiiri käyttää unified shader -mallia ja perustuu TeraScale-arkkitehtuuriin. Piirillä on 10 megatavun eDRAM-muistiyksikkö, jonka logiikka tarjoaa muun muassa ”ilmaisen” antialiasoinnin toimintoa tukeville peleille.
Keskusmuisti: 512 Mt GDDR3, 800 MHz.
Kaistanleveys: 21,6 Gt/s front-side bus, 22,4 Gt/s muistikaista, 256 Gt/s EDRAM-yksikön sisäinen nopeus.
Ääni: Xbox 360 tukee 48 kilohertsin 16-bittistä 5.1-ääntä ja mahdollistaa yli 256 äänikanavaa. Laitteessa ei ole erillistä ääniprosessoria, vaan äänet tuotetaan keskusprosessorilla.
DVD-asema: Konsolissa on käytetty ainakin neljän eri valmistajan DVD-asemaa: Toshiba/Samsung, Hitachi/LG, uudet hiljaisemmat BenQ/Philips ja LiteOn.
Tuetut levyformaatit: DVD Video, DVD-ROM, DVD-R/RW, CD-DA, CD-ROM, CD-R/RW, WMA CD, MP3 CD, JPEG Photo CD ja HD DVD (erillisellä levyasemalla).
Tallennusmedia: 64 / 256 / 512 megatavun flash-muistikortti tai 20 / 60 / 120 / 250 gigatavun 5 400 rpm SATA-kiintolevy.
Oheislaiteliitännät: 2 × USB 2.0, 2 × muistikortti-liitäntä (edessä); 1 × USB 2.0, 1 × RJ-45, Xbox 360 -näyttöliitin (takana); paikka Xbox 360 -kiintolevylle (sivulla tai ylhäällä jos pystyasennossa).
Muistitikuilta vain FAT32-tiedostojärjestelmää.
Verkko: sisäinen Ethernet 10/100 ja lisävarusteena saatava WLAN-adapteri
Virrankulutus valmiustilassa: 2 W
Konsolin tekniikka (alkuperäinen malli) > Suorituskyky

Polygonisuorituskyky: 500 miljoonaa kolmiota sekunnissa
Shaderisuorituskyky: 48 miljardia operaatiota sekunnissa
Suorittimen piirtokyky: 33,6 miljardia yhdistettynä GPU:n kanssa
Konsolin tekniikka (alkuperäinen malli) > Pelien minimivaatimukset

Nelinkertainen reunojenpehmennys (anti-aliasointi)
Vuosina 2005–2009 minimi oli 720p, muut tuetut 1080i tai 1080p
Laajakuvatuki
Ruudunpäivitys ei saa laskea alle 15 ruudun sekuntivauhdin (FPS)
Pelin on toimittava myös tavallisilla televisioilla, eikä se saa vaatia (MMO-pelejä lukuun ottamatta) Xbox 360:n kiintolevyä toimiakseen
Microsoftin laatusertifikaattivalvontatestin läpäiseminen
Konsolin tekniikka (alkuperäinen malli) > Ohjaimet

Microsoft kehitti Xbox 360:lle uuden ohjaimen, joka vastaa konsolin vaaleaa väriteemaa. Ohjaimessa sekoittuvat alkuperäisen Xboxin Controller S:n perusmuotoilu sekä PlayStation 2:n DualShockin neljä olkapainiketta, joista alemmat ovat Controller S:n liipaisimia vastaavat. Musta ja valkoinen nappi ovat poissa. Ohjaimen keskellä, konsolin logoksi naamioituna on Guide-painike, jolla konsolin voi esimerkiksi käynnistää ja sammuttaa. Lisäksi sitä painamalla pääsee milloin tahansa käsiksi Guide-käyttöliittymään, josta voi tarkistaa esimerkiksi Live-kaverilistansa, kuunnella musiikkia sekä säätää konsolin asetuksia.
Ohjaimesta on kaksi versiota: langallinen ja langaton. Langaton toimii sekä AA-kokoisilla paristoilla että erikseen myytävällä NiMH-akkupatteripaketilla, johon voi myös liittää niin ikään erikseen myytävän latausjohdon. Latausjohdon avulla peliä voi pelata samaan aikaan, kun akku latautuu. Ohjaimeen on sisäänrakennettu äänikommunikaattorin liitin. Ohjainta voi käyttää myös Windowsilla. Lisävarusteena on mahdollista hankkia ohjaimen alareunaan, käsikahvojen väliin kiinnittyvä QWERTY-mininäppäimistö, jonka avulla viestien kirjoittaminen ja kirjoitettavien kenttien täyttö on helpompaa. Myös tavallisen USB-näppäimistön voi liittää laitteeseen USB-liitännällä. Muita lisävarusteita ovat headset, ratti, kitaraohjain, rummut ja mikrofoni.
Lisäksi Xbox-ohjaimeen voi ostaa erilaisia kuoria.
Konsolin tekniikka (alkuperäinen malli) > Kinect

Microsoft esitteli vuoden 2009 E3-messuilla Project Natal -nimellä kulkevan kehityshankkeen, jossa tavoite on vapauttaa pelaaminen kokonaan ohjaimista. Ohjaus tapahtuu pelaajan vartalolla, jota kuvataan stereokameralla. Kamera julkaistiin Xbox 360:n lisävarusteena marraskuussa 2010. Lisälaitteen virallinen nimi Kinect julkistettiin vuoden 2010 E3-messuilla.
Xbox 360:n versiot

| Ominaisuudet | Core  | Arcade  | Premium  | Pro  | Elite  | Slim  | E |
| --- | --- | --- | --- | --- | --- | --- | --- |
| Myyntihinta  | 299 € (Suomi) | Britannia 129,99 £ Japani 19 800 ¥ Suomi 169 € | Ei tietoa | Britannia 169,99 £1 Japani 29 800 ¥1 Suomi 209 €1 USA 299,99 $1 1) 60 Gt | Britannia 229,99 £ Japani 39 800 ¥ Suomi 199–249 € USA 299 $ | Britannia 229,99 £ Japani 39 800 ¥ Suomi 150–269 € USA 299 $ | Ei tietoa |
| Väri | Valkoinen, valkoinen levyasema | Valkoinen, valkoinen levyasema | Valkoinen, kromattu levyasema | Valkoinen, kromattu levyasema | Musta, kromattu levyasema | Kiiltävä musta (250 Gt), mattamusta (4 Gt) | Kiiltävä/mattamusta |
| Muistitila | Ei | 512 Mt muistikortti (lisävaruste) | 20 Gt kiintolevy | 60 Gt kiintolevy | 120 Gt kiintolevy | 250 Gt kiintolevy tai 4 Gt flash-muisti | 250 Gt kiintolevy tai 4 Gt flash-muisti |
| Ohjain | Valkoinen/harmaa, langallinen | Valkoinen/harmaa, langaton | Valkoinen/harmaa, langaton | Valkoinen/harmaa, langaton | Musta/harmaa, langaton | Musta, langaton | Musta, langaton |
| Ethernet-kaapeli | Ei | Ei | Kyllä | Kyllä | Kyllä | Kyllä | - |
| Kuuloke-mikrofoni | Ei | Ei | Kyllä | Kyllä | Kyllä, musta | Kyllä | - |
| Kaapelit | Komponentti | Komponentti (SD)  | SD | HD/SD | HDMI 1.2 HD/SD | HDMI 1.2 HD/SD | HDMI |
| HDMI-liitäntä | Ei | Kyllä | Kyllä (2007 alkaen) | Kyllä | Kyllä | Kyllä | Kyllä |
Xbox 360:n versiot > Xbox 360 Elite

Elite on alkuperäisen Xbox 360 -konsolin huippumalli, jonka Microsoft julkisti 28. maaliskuuta 2007. Suomessa Elite julkaistiin 24. elokuuta 2007. Xbox 360 Elite on väriltään musta ja siinä on 120 gigatavun kiintolevy. Lisäksi konsolin prosessoria ja näytönohjainta on paranneltu muun muassa liimaamalla ne kiinni emolevyyn, jolloin ne eivät pääse lämpölaajenemisen seurauksena aiheuttamaan konsolin rikkoutumista yhtä herkästi kuin edeltävissä versioissa. Lisäksi joissain yksilöissä grafiikkaprosessorin jäähdytystä on paranneltu. Elite-malliin tullut HDMI-portti teki konsoliversiosta PlayStation 3:n kovimman kilpakumppanin, vaikkakin Eliten HDMI-portti käyttää versiota 1.2 ja Playstation 3:n HDMI käyttää versiota 1.3. Eroa versioiden välillä on vain äänen osalta, sillä ainoastaan Dolby TrueHD- ja DTS-HD-ääniraitojen toisto puuttuvat 1.2-versiosta. Pro-mallin lakkautus kesällä 2009 teki Elitesta kiintolevyllisen perusmallin.
Xbox 360:n versiot > Xbox 360 S

Microsoft julkaisi 14. kesäkuuta 2010 E3-julkistustilaisuudessa uuden version Xbox 360:sta, jossa on muun muassa 250 gigatavun kovalevy ja sisäänrakennettu langaton 802.11n-standardia tukeva WLAN-vastaanotin. Se on myös Microsoftin mukaan edellistä mallia paljon hiljaisempi. Suomeen Xbox 360 S tuli 6. heinäkuuta 2010.
Xbox 360:n versiot > Xbox 360 E

Xbox 360 E on kesällä 2013 julkaistu malli, joka oli suunniteltu näyttämään tulevalta Xbox Onelta. Teknisten ratkaisujen osalta konsolissa oli pyritty karsimaan kustannuksia. Mallista puuttuu optinen S/PDIF-liitäntä ja USB-porttien määrää on vähennetty.
Xbox 360:n versiot > Erikoisversiot

Xbox 360:stä on julkaistu myös merkittävien pelijulkistusten yhteydessä erikoisväritettyjä teemaversioita, kuten Halo 3 -versio. Yleensä nämä ovat vastanneet Pro-, Elite- tai Slim-mallia varustelutasoltaan. Microsoft julkaisi Call of Duty: Modern Warfare 2:n yhteydessä 250 gigatavun kiintolevyllä varustetun erikoismallin (Super Elite), joka muuten vastaa teknisiltä ominaisuuksiltaan Elite-versiota.
Xbox 360:n versiot > Erikoisversiot > Pro-mallit

Halo 3 -teemaversio
Xbox 360:n versiot > Erikoisversiot > Elite -mallit

Call of Duty: Modern Warfare 2 -teemaversio (250 Gt kiintolevy, kutsutaan nimellä ”Super Elite”)
Xbox 360:n versiot > Erikoisversiot > Slim-mallit

Halo: Reach -teemaversio (käynnistäessä kuuluu joku Halo-pelisarjasta tuttu ääni)
Star Wars: The Clone Wars -teemaversio (mukana kullan värinen ohjain)
Gears of War 3 -teemaversio (320 Gt kiintolevy)
Batman: Arkham City -teemaversio
Call of Duty: Modern Warfare 3 -teemaversio (320 Gt kiintolevy, käynnistäessä kuuluu Call of Duty -pelisarjasta tuttu ääni)
Halo 4 -teemaversio
Xbox 360:n emolevyt

Laitetta on toimitettu viidellä emolevyvariantilla vuoden 2009 puoliväliin mennessä. Microsoft ei virallisesti ole julkistanut emolevyjen nimiä, eikä tuo julki millä versiolla yksittäiset konsolit ovat varustettuja, mutta konsolipakkausten teknisistä tiedoista (lähinnä virtalähteen tehosta) voidaan selvittää, millä versiolla kyseinen laite on varustettu.
Xbox 360:n emolevyt > Xenon

Xenon oli julkistuksen aikoihin ja noin vuosi sen jälkeen valmistettujen laitteiden emolevy. Tässä emolevyssä on suunnitteluvirhe, joka voi johtaa grafiikkapiirin liiallisesta kuumenemisesta seuraavaan emolevyn vääntymiseen. Tämä vääntyminen taas aiheuttaa konsoliin niin sanotun Red Ring of Death -tilan (RRoD), eli kolme punaista lediä palaa virtakytkimen ympärillä.
Xenonin ominaisuudet:
Prosessori: IBM 90 nm
Grafiikkapiiri: ATI 90 nm
Matala grafiikkapiirin jäähdytyselementti
Standardi prosessorin jäähdytyselementti
203 W virtalähde
Komposiittiliitäntä näytölle
Xbox 360:n emolevyt > Zephyr

Zephyr julkaistiin keväällä 2007. Tässä versiossa oli ensimmäisenä HDMI-liitäntä. Myös RRoD-ongelmaa oli korjattu kiinnittämällä grafiikkapiiri epoksiliimalla ja suurentamalla jäähdytyselementtiä. Lisäksi emolevyn piirien sijoittelua oli parannettu. Versio ilmaantui ensimmäisenä uuteen Elite-malliin.
Zephyrin ominaisuudet:
Prosessori: IBM 90 nm
Grafiikkapiiri: ATI 90 nm
Korotettu grafiikkapiirin jäähdytyselementti
Standardi prosessorin jäähdytyselementti
203 W virtalähde
HDMI- ja komposiittiliitännät näytölle
Xbox 360:n emolevyt > Falcon

Falcon ilmaantui ensimmäisenä Arcade-malliin elokuusta 2007 alkaen ja myöhemmin Pro-malliin. Tässä versiossa on 65 nm prosessori ja 175 W:n muuntaja-virtalähde, joka vähentää konsolin kuumenemista. 65 nm prosessori mahdollisti myös osien vähentämisen emolevyltä, joka laski valmistuskustannuksia.
Falconin ominaisuudet:
Prosessori: IBM 65 nm
Grafiikkapiiri: ATI 90 nm
Korotettu grafiikkapiirin jäähdytyselementti (sama kuin Zephyrissa)
Suurennettu prosessorin jäähdytyslementti
175 W virtalähde
HDMI- ja komposiittiliitännät näytölle
Xbox 360:n emolevyt > Opus

Opus suunniteltiin siksi, että Microsoftilla oli varastoissa suuri määrä RRoDin takia palautettuja Xenonien koteloita. Opus vastaa pitkälti Falconia ilman HDMI-liitäntää. Tätä versiota on käytetty vain takuupalautuksena tulevissa laitteissa. Ensimmäiset laitteet palautuivat takuukorjauksista tällä emolevyllä kesällä 2008.
Opuksen ominaisuudet:
Prosessori: IBM 65 nm
Grafiikkapiiri: ATI 90 nm
Korotettu grafiikkapiirin jäähdytyselementti (sama kuin Zephyrissa)
Suurennettu prosessorin jäähdytyslementti (sama kuin Falconissa)
175 W virtalähde
Komposiittiliitäntä näytölle
Xbox 360:n emolevyt > Jasper

Jasper julkaistiin loppuvuodesta 2008 ensin Arcade-malleihin. 65 nanometrin grafiikkapiiri mahdollisti virtalähteen tehon laskemisen 150 wattiin. Mallissa on myös uusi eteläsilta ja 256 megatavun flash-muisti. 256 megatavun muisti on vain Arcade-malleissa, joissa NXE-käyttöliittymää ei voi asentaa kiintolevylle. Jasper tuottaa huomattavasti vähemmän lämpöä kuin aiemmat mallit, ja tämä voidaan kuulla laitteen käyntiäänessä.
Prosessori: IBM 65 nm
Grafiikkapiiri: ATI 65 nm
Korotettu grafiikkapiirin jäähdytyselementti (sama kuin Zephyrissa)
Suurennettu prosessorin jäähdytyslementti (sama kuin Falconissa)
150 W virtalähde
HDMI- ja komposiitti-liitännät näytölle
Xbox 360:n emolevyt > Valhalla

Valhalla-emolevyllä viitataan vuoden 2010 E3-messuilla julkistetun Xbox 360 Slimin emolevyyn. Tässä mallissa sekä grafiikkapiiri että prosessori on integroitu samalle piirille, käyttäen 45 nanometrin teknologiaa. Tämän vuoksi Valhalla-mallin sähkönkulutus on saatu huomattavasti pienemmäksi aiempiin malleihin verrattuna, jolloin konsoli myös tuottaa käydessään paljon vähemmän lämpöä. Näin myös kauan Xbox 360 -konsoleita vaivannut RRoD-virhetilan riski on saatu eliminoitua käytännössä kokonaan uudesta mallista. Emolevy sisältää myös teknologiaa, joka on suunniteltu auttamaan konsolia itseään huomaamaan mahdollisen ylikuumenemisen riskin sekä riskitekijät ja sammuttamaan itsensä (käyttäjälle siitä ensin ilmoitettuaan) järjestelmän viilenemisen ajaksi, jotta ylikuumenemiselta ja laitteiston potentiaaliselta vaurioitumiselta voidaan välttyä.
Käyttöliittymä > Alkuperäinen käyttöliittymä

Xbox 360 Gamer Guide oli Xbox 360:n alkuperäinen käyttöliittymä. Se vastaa Xboxin Dashboardia, mutta toisin kuin Xboxilla, Guiden saa näkyviin milloin vain painamalla ohjaimen logonappia. Uusi käyttöliittymä sisältää myös huomattavasti Dashboardia enemmän toimintoja eheämmässä kokonaisuudessa. Guidea voi myös muokata omilla teemoilla.
Guideen kuuluu viisi sivua: Marketplace, Xbox Live, Games, Media ja System
Marketplace-sivulla on kaikki lataamiseen liittyvä (demot, pelipäivitykset yms.)
Xbox Live -sivun osia ovat viestikeskus, joka kerää pelaajalle tulleet ääni-, kuva- ja tekstiviestit, kaverilista sekä mainos- ja uutispaneeli
Games-sivulla ovat saavutukset (Achievements), pelitallennukset, Xbox Live Arcade ja demot
Media-sivun linkkejä ovat musiikki, kuvat, videot ja trailerit. Media-sivulta pääsee myös käsiksi Media Centeriin, jos sellaisen omistaa.
System-sivulta pääsee käsiksi järjestelmän tietoihin, asetuksiin ja siellä voi säätää, millaista sisältöä konsolilla voidaan käyttää ja miten Live-palvelu toimii. Ominaisuus on tarkoitettu vanhemmille, jotka valvovat jälkikasvuaan.
Jokaisella sivulla Systemiä lukuun ottamatta näkyy myös pelaajakortin tiivistelmä, joka näyttää pelaajanimen, kuvan, arvostuksen, pelaajapisteet ja valitun taitotason. Pelaajakorttia painamalla aukeava kortin laajempi muoto kerää lisäksi tietoa pelaajan suorituksista jokaisessa pelissä ja mahdollistaa myös esimerkiksi oman moton kirjoittamisen.
Guiden avulla kaverilistaan pääsee käsiksi milloin vain – niin pelatessa kuin elokuvia katsoessa – ja käyttöliittymän ollessa aina taustalla päällä omaa musiikkiaan voi soittaa missä pelissä tahansa.
Xbox 360:n Dashboard on ensimmäisen Xboxin Dashboardia monipuolisempi. Sen avulla voidaan esimerkiksi katsella valokuvia ja DVD-elokuvia, soittaa musiikkitiedostoja, hakea Live Arcade -pelejä ynnä muuta. Dashboardin version voi selvittää System > Console Settings > System Info -valikon takaa (D:2.x.xxxx.x). Samassa valikossa näkyy myös laitteen ID- ja sarjanumerot.
Tämä käyttöliittymä on käytössä enää vain niissä Xboxeissa, joita ei ole käytetty Live-palvelussa marraskuun 2008 jälkeen. Tuolloin julkaistiin pakollisena päivityksenä käyttöliittymän uusi versio NXE.
Käyttöliittymä > New Xbox Experience (NXE)

Microsoft julkaisi marraskuussa 2008 käyttöliittymän täydellisen päivityksen. Välilehdistä (Blades) luovuttiin ja käyttöliittymä muuttui + ja - näppäimillä tai vasemmalla tatilla navigoitavaksi, neljää suuntaa käyttäväksi NXE Dashboardiksi.
Dashboard koostuu nyt ylös-alas-akselilla rullaavista ”otsikoista”. Otsikon ollessa valittuna oikealle liikkumalla pääsee kyseisen otsikon alaisiin tarkempiin valintoihin.
Otsikoista tärkein lienee My Xbox, josta voi käynnistää kiintolevyllä ja DVD-asemassa olevia pelejä, tutkia omaa profiiliaan ja pelien saavutustietoja. Tästä otsikosta säädetään myös konsolin asetukset ja selataan kiintolevyllä olevia tiedostoja.
Muita otsikoita ovat muun muassa Live-ystävien tilan näyttävä Friends, sosiaaliseen mediaan liittyvä My Community, jonka alla ovat Facebook ja Twitter sekä Liven kauppapaikkaan vievät Game Marketplace ja Video Marketplace.
Xbox Logo -näppäimestä tulee esille alkuperäisen pelinaikaisen Guiden korvannut käyttöliittymä, jossa ovat yhä blade-tyyppiset välilehdet. Päävälilehdellä hallitaan viestintää ja ystävätoimintoja. Muilla välilehdillä esitetään tekstivalintoina tärkeimmät toiminnot, kuten esimerkiksi taustaladattavan tiedoston lataustilanne tai taustamusiikin valinta ja toisto. Tässä valikossa ovat myös esillä kellonaika ja ohjaimen akkujen latausaste.
NXE toi mukanaan avatar-hahmot Xbox 360:een. Avatar luodaan erillisellä sovelluksella Dashboardin kautta ja se näkyy My Xbox -otsikon ollessa valittuna. Jotkin pelit osaavat käyttää avatarta pelihahmona ja avatarin kuva voidaan valita Live-verkkopalvelussa näkyväksi pelaajaikoniksi.
Yhteensopivuus Xboxin kanssa

Esiasetettuna jotkut Xbox-pelit toimivat Xbox 360:llä. Listan ensimmäinen versio sisälsi tuen noin 200–250 pelille maasta riippuen. Microsoft on lopettanut alkuperäisten Xbox-pelien sovittamisen Xbox 360:lle. Xbox-pelien pelaaminen vaatii kiintolevyn sekä ilmaisen Xbox-emulaattorin, jonka saa joko Live-palvelun kautta tai itse hakemalla sen Xbox 360:n kotisivuilta ja tallentamalla CD- tai DVD-levylle.
Tekniset ongelmat

Joidenkin tietojen mukaan yli kolmekymmentä prosenttia myydyistä Xbox 360 -konsoleista vaatii myöhemmin korjausta teknisen vian takia.
5. heinäkuuta 2007 Microsoft ilmoitti takuuajan pidentämisestä kolmeen vuoteen tapauksissa, joissa ilmenee kolmen vilkkuvan punaisen valon virheilmoitus (”Red Ring of Death”, lyhenne RRoD). Samalla Microsoft ilmoitti, että rikkinäisten Xbox 360 -konsoleiden määrä oli kohtuuttoman suuri. Yhtiö totesi tiedotteessaan tietävänsä, että Red Ring of Death johtuu heikosta virtapiirien jäähdytyksestä, jonka takia konsoli jumiutuu. Microsoft oli myös varannut 800–850 miljoonan euron suuruisen summan takuukorjausten tekemiseen.
Tekniset parannukset konsolin uudemmissa versioissa ovat vähentäneet merkittävästi RRoDin esiintymistä, mutta julkisuuteen on noussut virhe E74, joskin huomattavasti harvinaisempana kuin RRoD. Huhtikuussa 2009 Microsoft otti kuitenkin E74:n laajennetun kolmen vuoden takuun piiriin.
Aiheesta muualla

Kuvia tai muita tiedostoja aiheesta Xbox 360 Wikimedia Commonsissa
Viralliset kotisivut (englanniksi)
Kehittäjien blogi (englanniksi)
Seitsemännen sukupolven pelikonsolit
PlayStation 3
Wii
Xbox 360
V.Flash
Zeebo
HyperScan
Langaton ohjain
Xbox 360 -ohjaimen kontrollit.
Xbox 360:n mininäppäimistö
Kinect-sensori
Xbox 360 Elite ja ohjain.
Halo 3 -erikoismalli
Xbox 360 E
HDMI:llä varustettu 203 W Xbox 360.
Kuvassa ”Red Ring of Death” (”RRoD”) -vikatila, jossa kolme punaista lediä palaa konsolin virtapainikkeen ympärillä.
Ateneumin taidemuseo

| Ateneumin taidemuseo Ateneum  |
| --- | --- |
 Ateneumin taidemuseo
Tyyppi:  Taidemuseo, museorakennus, museo, rakennus 
Sijainti:  Kaivokatu 2, Helsinki
Perustettu:  1887
Johtaja:  Marja Sakari
Kotisivut:  Ateneumin taidemuseo
Koordinaatit:  
 fiAteneumin taidemuseo 
   
Ateneumin taidemuseo on Helsingissä sijaitseva kuvataiteille omistettu museo ja osa Kansallisgalleriaa. Tässä artikkelissa tarkastellaan Ateneumia rakennuksena ja taidemuseona.
Taidemuseo sijaitsee Rautatientorin laidalla, Theodor Höijerin piirustusten mukaan tehdyssä rakennuksessa, Ateneumissa. Taidemuseon johtajana toimii joulukuusta 2018 alkaen Marja Sakari, joka toimi aikaisemmin Kiasman intendenttinä.
Rakennuksen historia

Arkkitehti Theodor Höijerin suunnittelema Ateneumin uusrenessanssirakennus valmistui 1887. Aikaisemmin rakennuksessa sijaitsivat Ateneumin taidemuseon lisäksi myös Suomen Taideyhdistyksen piirustuskoulu (1848–1939), jonka nimi muuttui 1939 Suomen Taideakatemian kouluksi (vuodesta 1985 Kuvataideakatemia), sekä Taideteollinen korkeakoulu vuoteen 1982 asti.
Ateneumin taidemuseo toimi väliaikaisissa tiloissa Kansakoulukadulla peruskorjauksen aikana 1985–1991. Valtion taidemuseoksi muuttuneen organisaation päärakennus avattiin yleisölle toukokuussa 1991 yli kuusi vuotta kestäneen peruskorjauksen valmistuttua. Nykytaiteen museo toimi Ateneumissa 1991–1998.